### Resumé

Der gives en kort status på den kollektive trafik, herunder køreplanændringer til 30. juni 2024, status på [adresse], Gratis Plustur med ungdomskort, takststigninger i 2025.

### Sagsfremstilling

**Køreplanændringer**Søndag den 30. juni 2024 træder [adresse] nye køreplaner i kraft. Det bliver med mere direkte ruter og dermed kortere rejsetid. Ruter med flere afgange end i dag. Antallet af ruter reduceres men i stedet oprettes tre flexruter. Folder med utekort over den nye linjeføring  samt oversigt over frekvens på de enkelte ruter er vedlagt som bilag.

Der er aftalt følgende tidsplan med Sydtrafik:

|  |  |
| --- | --- |
| Nye køreplaner tilgængelige på Rejseplanen.dk | 1. maj 2024 |
| Nye køreplaner tilgængelige på Sydtrafik.dk | 30. maj 2024 |
| Print og udlevering af enkelte linjers køreplan, Informationen Kirketorvet 22 | 30. maj 2024 |
| Informationsfolder om nyt rutenet i busserne | 30. maj 2024 |
| Udsendelse af pressemeddelelse | 3.  juni 2024 |
| Køreplanskifte | 30. juni 2024 |

Figur 1. Tidsplan for lancering af ny køreplan den 30. juni 2024

Sydtrafik og Vejle Kommune udsender fælles pressemeddelelse. I løbet af juni lægger Sydtrafik og kommunen informationer på de sociale medier, som Facebook og hjemmesider. Kundeambassadører fra Sydtrafik vil være til stede på [adresse] i forbindelse med køreplanskiftet.

**Status Prøvehandling Park´N ride - gratis bus fra samkørselspladserne,**Teknisk Udvalg besluttede 12. december 2023 i pkt. 99, at forlænge prøvehandlingen med gratis bus fra samkørselspladserne på [adresse], [adresse] og ved Cirkuspladsen med to år til december 2025. Teknik & Miljø har i samarbejde med Sydtrafik udarbejdet en kampagne, som på de sociale medier og via radiospots på lokalradioer reklameret for ordningen. Som en del af kampagnen udloddes der ti partout billetter til [adresse] i [adresse]. Kampagnen er sat i værk den 1. april. På den første måned er der udleveret 16 billetter til den gratis kørsel. Der er på nuværende tidspunkt udtrukket én vinder.

**Gratis Plustur med Ungdomskort (GPMU)**Siden august 2022 har Sydtrafik tilbudt [adresse] til unge med ungdomskort, GPMU.  Plustur er et tilbud til alle borgere og bruges til at komme til eller fra et stoppested og ud til områder, hvor bussen ikke kommer ret tit eller aldrig kører. Prisen for Plustur svarer til en enkeltbillet i bussen. Formålet med at tilbyde gratis plustur til unge med ungdomskort er at øge de unges brug af kollektiv mobilitet. Region Syddanmark finansierer den gratis kørsel for unge frem til udgangen af 2024.

Bestyrelsen for Sydtrafik besluttede på deres bestyrelsesmøde 3. maj 2024 at ordningen skal forlænges, men der skal findes en anden finansieringsform, hvor kommunerne er medfinansierende på ordningen. Sydtrafik forslår en finansieringsform på 50/50 mellem Regionen og Kommunen. I deres sagsfremstilling har Sydtrafik vurderet, at Vejle Kommune kan forvente en årlig omkostning på ca. 60.000 kr.

Oplysninger fra Sydtrafik viser, at der er mange André Johnsen fra [adresse], [adresse], Jelling bymidte og [adresse]. Oplysninger fra Sydtrafik viser desuden, at Regionen i de første fire måneder af 2024 har haft en udgift til gratis plustur på ca. 60.000 kr. alene i Vejle Kommune for GPMU. Med en simpel fremskrivning forventes en samlet udgift til gratis plustur i Vejle Kommune på 180.000 kr., hvilket vil betyde en udgift på 90.000 kr. for Vejle Kommune, hvis kommunen skulle finansiere 50%. Brugen af gratis plustur har desuden været stigende måned for måned, så det må forventes, at udgiften fortsat vil øges i takt med der kommer øget kendskab til produktet. Vejle Kommune havde i 2023 en udgift til til gratis Plustur på ca. 100.000 kr. I 2024 forventes Vejle Kommune at betale ca. 120.000 kr. i 2024 for de plusture, der ikke er omfattet af gratis plustur.

**Forventet takststigning i 2025**På Sydtrafiks bestyrelsesmøde 3. maj 2024 behandlede bestyrelsen forudsætningsbudgettet for 2025, herunder at udnytte muligheden for takststigning til op til 3,6%, som er den maksimale tilladte stigning for 2025 fastlagt af Trafikstyrelsen. Bestyrelsen anbefaler en stigning på 1,8% på busbilletter, mens flexture skal stige med 0,25 kr. pr. km (svarer til en stigning på knap 4 %). Handicapkørsel friholdes takststigninger. Til næste bestyrelsesmøde skal konsekvenser af disse stigninger beregnes og drøftes.

**Orientering om den nye rejsekortapp**Det eksisterende rejsekort udfases i 2026 og erstattes af en app-løsning til mobiltelefonen. Den nye digitale løsning vil gøre billetkøb til kollektiv trafik hurtigere og nemmere. Samtidig med vil Appen reducere risikoen for at glemme at tjekke ud. På nuværende tidspunkt testes appen af 40.000 brugere. Der er udført 64.000 rejser, hvor af de 1.300 rejser er foretaget i Sydtrafiks område. Formålet med testen er at få erfaringer med kortlægning og beregning af ruter og priser.

**Sydtrafiks forsøgsprojekt om "Frivillighedsbus"**Som en del af Sydtrafiks mobilitetsstrategi ønsker trafikselskabet at udvikle et nyt koncept som skal styrke den kollektive transport i de tyndtbefolkede områder, hvor der ikke er et grundlag for den traditionelle kollektive trafik.

Sydtrafik vil udvikle og teste et nyt koncept - Frivillighedsbussen i 8 - 10 landsbyer i Sydtrafiks område. Frivillighedsbussen skal administreres og varetage tages af Sydtrafik. Det er tanken, at trafikselskabet vil stille 1 - 2 minibusser til rådighed i et lokalsamfund, men det er lokalsamfundet, der selv stiller med frivillige chauffører. Det er tanken, at bussen skal have 2 - 4 faste daglige kørsler, som borgerne i lokalsamfundet kan booke sig ind på. Der skal være minimum to borgere som booker sig ind før bussen kører, da projektet er tænkt som et samkørselsprojekt. Der skal udvikles en app- til administration af ordningen, herunder booking af kørsel.

I første omgang ønsker Sydtrafik en dialog med interesserede lokalområder og har kontaktet blandt andet Vejle Kommune for at få kontakt til relevante lokalområder. Der er flere lokalområder i Vejle Kommune, der kunne være relevante, men ingen områder er udpeget på nuværende tidspunkt.

### Klima og resiliensvurdering

Kollektiv trafik mindsker transportspild ved at samle flere mennesker. På den måde medvirker kollektiv trafik til færre biler på vejene, og reducerer dermed CO2 udledning og trængsel.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller,

**at** orienteringen tages til efterretning.

### Beslutning

Taget til efterretning.